钦定古今图书集成/明伦汇编/官常典/第109卷 > 隋
## 钦定古今图书集成/明伦汇编/官常典/第109卷 > 隋

### 文帝开皇元年以周帝为介国公

按《隋书高祖本纪》：“开皇元年春二月己巳，以周帝为
介国公，邑五千户，为隋室宾，旌旗、车服礼乐一如其旧。上书不为表，答表不称诏，周氏诸王尽降为公。”

### 炀帝大业四年诏访周汉魏晋之后

按《隋书炀帝本纪》，大业四年冬十月辛亥诏曰：“昔周
王下车，首封唐虞之裔；汉帝承历，亦命殷周之后。皆
所以褒立先代，宪章在昔。朕嗣膺景业，旁求雅训，有
一弘益，钦若令典。以为周兼夏殷，文质大备；汉有天
下，车书混一，魏晋沿袭，风流未远。并宜立后，以存继
绝之义。有司可求其胄绪列闻。”